Studju li sar mill-Awtorità għall-Ambjent u r-Riżorsi, l-ERA ikkonferma l-preżenza ta' baleni u delfini f'żoni partikolari madwar il-kosta Maltija. B'aktar studji ta' monitoraġġ għaddejjin, l-ERA qalet li r-riċerka wriet li fl-aħħar stħarriġ, Malta rrapurtat erba' speċi ta' balieni u erba' speċi ta' dniefel. Il-baleni huma: il-Fin Whale; l-iSperm Whale; il- Cuvier's Beaked Whale u l- Long-Finned Pilot Whale; filwaqt li d-delfini huma: ir-Risso's Dolphin; id-Dniefel Komuni, id-Dniefel Striped u l-Bottlenose dolphin. L-ERA qalet li ħafna minn dawn l-ispeċi jidhru f'anqas każijiet, probabbilment minħabba l-preżenza tagħhom f'fond aktar profond u n-natura migratorja tagħhom. Dawn jinkludu wkoll l-isperm whale, waħda mill-akbar annimali li qatt eżistiet fuq il-pjaneta. "L-okkorrenza rari ta' xi wħud minn dawn l-ispeċi hi r-raġuni għalfejn kienet affaxxinanti għal dawk li rnexxielhom jaraw xi baleni 'l barra mill-kosti Maltin," qalet l-awtorità. Id-Dniefel Komuni, id-Dniefel Striped u l-Bottlenose dolphins huma l-aktar dniefel reġistrati matul is-sena kollha fl-ibħra Maltin u li jiltaqgħu magħhom d-dgħajjes. Fil-valutazzjoni ta' dawn it-tliet speċi, f'termini ta' qabda inċidentali, abbundanza u distribuzzjoni fl-ibħra Maltin, il-popolazzjoni tat-tliet idniefel instabu li kienu stabbli. L-ERA qalet li għalkemm informazzjoni bħal din tindika l-popolazzjoni tal-ispeċi ewlenin bħala waħda stabbli, huwa meħtieġ monitoraġġ fuq żmien aktar twil. L-awtorità qed tinvesti fi kwistjonijiet bħal dawn u għaddejja minn aktar studji ta' monitoraġġ, inkluż it-twaqqif u l-implimentazzjoni pilota ta' strateġija fit-tul għall-mammiferi tal-baħar fl-Ibħra Maltin, b'fondi miksuba permezz tal-Fond Ewropew Marittimu u s-Sajd (EMFF). Filmat: Tilmaħ 8 dniefel jgħumu 'l barra minn Marsalforn Barra minn hekk, l-awtorità qalet li qed tappoġġja l-ACCOBAMS (Ftehim dwar il-Konservazzjoni tal-Mammiferi tal-baħar tal-Baħar l-Iswed, il-Baħar Mediterran u ż-żona kontigwa tal-Atlantiku) biex jiġi indirizzat l-istorbju taħt l-ilma u l-iskart fil-baħar bħala żewġ pressjonijiet ewlenin fuq il-mammiferi tal-baħar, prinċipalment b'rabta mat-taħriġ u l-iskambju ta' għarfien. Malta se tkun qed tospita wkoll it-8 laqgħa tal-ACCOBAMS (MOP8) fl-2022, wara l-offerta ta' Malta waqt il-MOP7, proposta li ntlaħaq qbil dwarha mill-partijiet kollha tal-ACCOBAMS. Miraine Rizzo, uffiċjal tal-ERA, qalet li "l-mammiferi tal-baħar mhumiex biss annimali tal-baħar sbieħ li n-nies jħobbu jiltaqgħu magħhom, iżda huma wkoll parti importanti mill-ekosistemi tal-baħar tagħna. Huwa f'dan il-kuntest li nifhmu l-ħtieġa li tiżdied il-protezzjoni ta' annimali bħal dawn fl-ilmijiet tal-baħar Maltin u l-ERA hija impenjata li tkompli ttejjeb l-għarfien dwar il-bżonnijiet tagħhom u tindirizza l-impatt tal-bniedem fuq speċi bħal dawn." Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61764cbdc916d_rand.td-a-rec-img{text-align:left}.td_uid_3_61764cbdc916d_rand.td-a-rec-img img{margin:0 auto 0 0}